Начальнік цэнтра прафесійнага развіцця і інавацыйнай адукацыі Радзевіч Алена Уладзіміраўна прааналізавала шляхі павышэння фінансавай граматнасці навучэнцаў праз рэалізацыю інавацыйнага праекта "Укараненне мадэлі фарміравання фінансавай пісьменнасці як адной з кампетэнцый вучняў з дапамогай стварэння адукацыйнага медыяасяроддзя". З дапамогай SWOT аналіза былі вылучаны асноўныя моманты рэалізацыі праекта, сярод якіх - павышэнне ўзроўня як фінансавай, так і медыя граматнасці; пашырэнне рэсурснай базы адукацыйнага працэсу за кошт актыўнага супрацоўніцтва ўстаноў адукацыі з прадстаўнікамі Нацыянальнага банка Рэспублікі Беларусь, распрацоўкі і ўкаранення факультатыва па фінансавай граматнасці, а таксама інтэграцыю кантэкстных задач фінансавай скіраванасці ў навучальныя прадметы.